ระเบียบกระทรวงการพัฒนาสังคมและความมั่นคงของมนุษย์ระเบียบกระทรวงการพัฒนาสังคมและความมั่นคงของมนุษย์ว่าด้วยการกำหนดแบบบัตรประจำตัวพนักงานเจ้าหน้าที่ตามพระราชบัญญัติคุ้มครองเด็ก พ.ศ. ๒๕๔๖พ.ศ. ๒๕๔๗ อาศัยอำนาจตามความในมาตรา ๖ และมาตรา ๓๐ วรรคสี่ แห่งพระราชบัญญัติคุ้มครองเด็กพ.ศ. ๒๕๔๖ รัฐมนตรีว่าการกระทรวงการพัฒนาสังคมและความมั่นคงของมนุษย์จึงออกระเบียบไว้ดังต่อไปนี้ข้อ ๑ ระเบียบนี้เรียกว่า ระเบียบกระทรวงการพัฒนาสังคมและความมั่นคงของมนุษย์ ว่าด้วยการกำหนดแบบบัตรประจำตัวพนักงานเจ้าหน้าที่ ตามพระราชบัญญัติคุ้มครองเด็ก พ.ศ. ๒๕๔๖ พ.ศ. ๒๕๔๗ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ บัตรประจำ ตัวพนักงานเจ้าหน้าที่มีสี ขนาดและลักษณะ ตามแบบ พม. ๑ ท้ายระเบียบนี้ข้อ ๔ให้ผู้ซึ่งได้รับการแต่งตั้งเป็นพนักงานเจ้าหน้าที่ยื่นคำขอมีบัตรประจำตัว ตามแบบพม. ๒ ท้ายระเบียบนี้ พร้อมแนบรูปถ่ายขนาด ๒.๕ x๓ เซนติเมตร ถ่ายครึ่งตัว หน้าตรง ไม่สวมหมวกและแว่นตาดำ ซึ่งถ่ายไม่เกินหกเดือนก่อนวันยื่นคำขอ กรณีผู้ยื่นคำขอเป็นเจ้าหน้าที่ของรัฐให้แต่งเครื่องแบบ ถ้าประกอบอาชีพอื่น ให้แต่งกายสุภาพ จำนวนสองรูปพนักงานเจ้าหน้าที่ซึ่งรับราชการหรือมีถิ่นที่อยู่ในเขตกรุงเทพมหานคร ให้ยื่นที่สำนักงานปลัดกระทรวง กระทรวงการพัฒนาสังคมและความมั่นคงของมนุษย์ ในจังหวัดอื่น ให้ยื่นที่สำนักงานพัฒนาสังคมและความมั่นคงของมนุษย์จังหวัดเมื่อเจ้าหน้าที่ได้รับคำขอให้แนบหลักฐานการเป็นพนักงานเจ้าหน้าที่ของผู้ยื่นคำขอนั้นเสนอปลัดกระทรวงการพัฒนาสังคมและความมั่นคงของมนุษย์ หรือผู้ว่าราชการจังหวัด แล้วแต่กรณีเพื่อพิจารณาออกบัตรประจำตัวพนักงานเจ้าหน้าที่ให้โดยเร็วการออกบัตรตามวรรคสาม ต้องจัดให้มีบัตรประจำตัวพนักงานเจ้าหน้าที่คู่ฉบับติดรูปถ่ายผู้ถือบัตร และเก็บไว้เป็นหลักฐานที่สำนักงานปลัดกระทรวง กระทรวงการพัฒนาสังคมและความมั่นคงของมนุษย์ หรือสำนักงานพัฒนาสังคมและความมั่นคงของมนุษย์จังหวัด แล้วแต่กรณีข้อ ๕บัตรประจำตัวพนักงานเจ้าหน้าที่มีอายุสามปี นับแต่วันที่ออกบัตรข้อ ๖ เมื่อบัตรประจำตัวพนักงานเจ้าหน้าที่จะหมดอายุ ให้ผู้ถือบัตรขอมีบัตรภายในสามสิบวัน ก่อนวันที่บัตรนั้นหมดอายุเมื่อบัตรเดิมสูญหาย ถูกทำลาย หรือชำรุดในสาระสำคัญ ให้ผู้ถือบัตรขอมีบัตรใหม่ หรือขอเปลี่ยนบัตร แล้วแต่กรณี ภายในสามสิบวัน นับแต่วันที่บัตรนั้นสูญหาย ถูกทำลาย หรือชำรุดในกรณีที่ผู้ถือบัตรเปลี่ยนชื่อตัว ชื่อสกุล หรือชื่อตัวและชื่อสกุล ให้ผู้ถือบัตรขอเปลี่ยนบัตรภายในสามสิบวัน นับแต่วันที่ได้รับอนุญาตให้เปลี่ยนชื่อตัว หรือชื่อสกุล หรือชื่อตัวและชื่อสกุลแล้วแต่กรณีให้นำความในข้อ ๔ มาใช้บังคับกับการออกบัตรให้ใหม่ในข้อนี้โดยอนุโลม และให้เจ้าหน้าที่ผู้รับคำขอแนบบัตรเดิมของผู้ยื่นคำขอประกอบในการขอออกบัตรใหม่ด้วย เว้นแต่เป็นการยื่นคำขอมีบัตรใหม่ กรณีบัตรเดิมสูญหาย ซึ่งในกรณีนี้ ให้แนบหลักฐานการแจ้งความว่าบัตรเดิมสูญหายข้อ ๗ ผู้ใดพ้นสภาพจากการเป็นพนักงานเจ้าหน้าที่ ให้คืนบัตรประจำตัวที่สำนักงานปลัดกระทรวง กระทรวงการพัฒนาสังคมและความมั่นคงของมนุษย์ หรือสำนักงานพัฒนาสังคมและความมั่นคงของมนุษย์จังหวัด แล้วแต่กรณีข้อ ๘ให้ปลัดกระทรวงการพัฒนาสังคมและความมั่นคงของมนุษย์เป็นผู้รักษาการตามระเบียบนี้ และมีอำนาจวินิจฉัยชี้ขาดในกรณีที่มีปัญหาหรือข้อขัดแย้งเกี่ยวกับการปฏิบัติตามระเบียบนี้ประกาศ ณ วันที่ ๒๓ ธันวาคม พ.ศ. ๒๕๔๗สรอรรถ กลิ่นประทุมรัฐมนตรีว่าการกระทรวงการพัฒนาสังคมและความมั่นคงของมนุษย์[เอกสารแนบท้าย]๑.แบบบัตรประจำตัวพนักงานเจ้าหน้าที่ ออกตามความในพระราชบัญญัติคุ้มครองเด็ก พ.ศ.๒๕๔๖ (แบบ พม. ๑)๒.คำขอมีบัตรประจำตัวพนักงานเจ้าหน้าที่ ตามพระราชบัญญัติคุ้มครองเด็ก พ.ศ. ๒๕๔๖(แบบ พม. ๒)(ดูข้อมูลจากภาพกฎหมาย)คุณากร/ผู้จัดทำ๑๔ ธันวาคม ๒๕๕๔[๑] ราชกิจจานุเบกษา เล่ม ๑๒๒/ตอนที่ ๑๐ง/หน้า ๓๘/๓ กุมภาพันธ์ ๒๕๔๘